Gbɛva mia nungei jisia ti gohunɛingɔ? Ti mu gomisia ye ngla hu lɔ. Sia lee wɔɔ Ngewɔ ndeni la Isuɛlbleisia ma kɔ ti yaa lɛma hinda yia heima sawa fo gbi gohu, kɔ ti kaa wue kɔlongɔ ngi ma, himia mua bɛ ha mua klɔgbe wue kɔ mu gomɛ hinda yia. (Dutɛrɔnɔmi 16:16) Na va mia jamaasia ta lɛma heima sawa fo gbi lee hu. Mua jii yia gomisia hou lɔ heima fele fui hu kɛ jii sawa gomi. Nafei ye gbɛnga mia ma majɔɔ ye komi jisia hu?\nTa pie lɔ ndomi mu lii hu mu nyɔunyɔu va i yɛ kpau. Sia lee wɔɔ Isuɛlbleisia ti gohunɛingɔ yɛla Ngewɔ lato va “komɛisia hu,” mua bɛ ha, mu gohu a nɛilɔ ji mua lɛma ye komɛ wawai jisia hu, Ngewɔ vɛi va. (Saam 26:12; 111:1) Ye komi jisia ta gbɔɔ mu ma, kɔ mua mu ndeengei nasia ti jamaa yekeisia hu, kɛ nasia ti ndɔɔ yekeisia hu, mu gɔɔ ma. Ye komi jisia va, nunga lɛnga ta li lɔ a mɛhɛ, mɛ va fuli hu. Ji a pe lɔ kɔ mu ndiamɔya yekpe gbatɛ. (Toobla ti Wiehindɛisia 2:42) Komi jisia hu mia mua kɔɔ na, kɛ ndomi lɔ mu lii hu mu ndeengeisia va.—I Pita 2:17.\nTa gbɔɔ mu ma kɔ ndomi na mu lii hu Ngewɔ va i lɛ gulɔma. Isuɛlbleisia ti nafa majɔɔilɔ wɔɔ ji ti Ngewɔ Layei hugɛni a tie, tao ji ti ye “njiɛi nasia humɛnini.” (Nɛhɛmaia 8:8, 12) Mua bɛ ha, mu gohu a nɛilɔ ndahi nasia ma ta gbua Ngewɔ Layei hu, mua majɔɔ ye komi jisia hu. Njɛpei nasia kpɛlɛ ta fe ye komi jisia hu ta gbua Baibui hu lɔ, tao ta gbɔ mu ma kɔ mu Ngewɔ liima hindei wue. Mu lii a nɛpɔ lɔ ji mua humɛi mu ndeengeisia ta hugɛ sia ta ye loo kpauŋ, hinda gbagba nasia hu a ti mɛi. Mu jii sawa gomisia hu, duami a yɛɛ na nahi a gbɔ mu ma, mu kɔɔ na nyɛingɔ Baibui hu. Nasia ti ti lɛvui venga Ngewɔ wɛ kɔ ti ngi liima hindei wue, ti longa ti baptaisi, ta baptaisi lɔ ye komi jisia hu.\nGbɛva mia komi jisia ta yɛ a kohunɛ ma wati?\nNafei ye gbɔɔ ba majɔɔ ji ba li ye komi jisia hu?\nBi longa bi mu ndeengeisia gɔɔ panda, ba li lɔ ye komi jisia hu. Numui na bi gaa ma a Baibui a kɔlɔ gɛ lɔ a bie, na a kɛ hindei nasia mua yɛpɛ kɔlongɔ ma ye komi jisia hu. Nyɛin kɔlɔ ma wati na komɛ wai ye ngla a yɛ na gbɔma, kɛ mia a yɛ na.\nFlasi: Jɛhova Jeliwuableisia ti Jii sawa gomisia ta hou Heima yia fui hu\nTɔɔ gbɛva mia nunga miliɔn gboto ndunyi hu kpɛlɛ ta li komi ji va.